Testperioodi teise nädala kokkuvõte

06-12.07.2020

Testimise viimane nädal.

Jätkuvalt annavad tooni müügiloata ravimite kontrollimisel põhjustatud hoiatuse teated. Antud kitsaskoha lahendamiseks tuleb leida optimaalne protsess antud ravimite erandite nimekirja kandmiseks.

**REKS poolt tuvastatud probleemid:**

1. Jaeapteegid ei ole kursis, et **nende infosüsteemidesse on üles ehitatud mugavuslahendus teadete edastamiseks REKS-le**. Eelnevast tulenevalt on testperioodil vastatud REKS edastatud teavitusele, et probleeme ei ole esinenud ning apteek ei ole enda teada mitte ühteagi teavitust esitanud. Kõnealune näide teeb murelikuks, kuna viitab asjaolule, et mõned apteekrid ei ole enam kui aasta adunud pakendite ehtsuse kontrolli protsessi või protsessi käigus tekkivaid süsteemi teavitusi.
2. **Ehtsuse kontrollijaid ei pööra tähelepanu, mis on veateate sisu**- REKSi on jäetud edastamata ilmnenud hoiatuse teated. Samuti on saadetud hilisemale järelepärimisele tagasisideks, et „rida ei läinud roosaks“, kuigi mingi kiri tuli siiski ette. Juhime tähelepanu, et kui süsteem teavitab et nt kasutaja parool vajab uuendamist või kui süsteemi päring ei õnnestunud- on ehtsuse kontroll pakendi osas teostamata. Sellisel juhul tuleb pakend uuesti kontrollida. Pakendi ehtsust saab kontrollida ja seda kasutuselt kõrvaldada ka tagantjärgi (ehk kui pakend on juba väljastatud) kuid selleks tuleb talletada pakendi andmed.
3. **Haiglaapteegid ei teavita hoiatustest REKS**-i – kolmanda nädala näitel tuleb tõdeda, et kõik haiglaapteekides ilmnenud hoiatuse teadete osas ei ole tehtud teavitust REKS-le. Kõnealuseid hoiatusi on EtMVS statistika kohaselt 44% kõikidest veateadetest.

|  |  |  |
| --- | --- | --- |
|  |  | 06-12.07.2020 |
| Kokku esitatud teated e-kirjaga v veebivormilt sh: | | **190** |
|  | Menetlus lõpetatid süsteemi poolse automaatse teavitusega | 80 |
| Menetlus lõpetatid REKS manuaalse kontrolli järel | 82 |
| Täiendavate andmete küsimiseks jäi teateid ootele | 5 |
| MLHle tehti järelepärimine ja teated jäid ootele | 3 |
| Menetluse andmete kontrollimise etapis on | 20\* |
| EtMVS süsteemis registreeritud kõik hoiatuse teated kokku (sh tundmatud toote teavitused) | | 1734 |

\*ühe lõppkasutaja poolt on üleval 19 teadet, mis esitati sama ravimi kohta ja mille kohta on päring saatetud MAH’le.

## Võrdlus esitatud teavituste ja EtMVS teavituste vahel veakoodide põhiselt

1734st 571 juhul põhjustas hoiatuse teate haiglaapteek, 656 juhul jaeapteek ning 85l juhul põhjustas teate esinemise hulgimüüja rolliga isikud.

|  |  |  |
| --- | --- | --- |
|  | EtMVS | Esitatud teavitusi |
| HOIATUSE TEATED sh: | **1734** | **190** |
| Andmetele vastavat partiid ei leitud  NMVS\_FE\_LOT\_03 | 228 | 7 |
| Kõlblikkuse kuupäev ei vasta EtMVSis olevatele andmetele  NMVS\_FE\_LOT\_12 | 5 | 1 |
| Partii ID andmed ei vasta EtMVSis olevale seerianumbrile  NMVS\_FE\_LOT\_13 | 12 | 2 |
| Tundmatud seerianumber  NMVS\_NC\_PC\_02 | 78 | 20 |
| Pakend on juba mitteaktiivne  NMVS\_NC\_PCK\_22 | 142 | 14 |
| Staatuse muutmist ei saanud teha  NMVS\_NC\_PCK\_27 | 4 | 0 |
| Tundmatud tootekood NMVS\_NC\_PC\_01 | 1221 | 135 |
| Teade kontrollimisel või esines mingi muu hoiatuse teate kood |  | 3 |
| SÜSTEEMI TEHNILISED TEATED | | |
| Süsteem ei ole kättesaadav  NMVS\_TE\_REQ\_01\* | 44 | 8 |